CELEX: 32013D0028(01)
Language: hr
Date: 2013-08-29 00:00:00
Title: 2014/30/EU: Odluka Europske središnje banke od 29. kolovoza 2013. o postotnim udjelima nacionalnih središnjih banaka u ključu za upis kapitala Europske središnje banke (ESB/2013/28)

21.1.2014   
            
            
               HR
            
            
               Službeni list Europske unije
            
            
               L 16/53
            
         
      ODLUKA EUROPSKE SREDIŠNJE BANKE
   
   od 29. kolovoza 2013.
   o postotnim udjelima nacionalnih središnjih banaka u ključu za upis kapitala Europske središnje banke
   (ESB/2013/28)
   (2014/30/EU)
   UPRAVNO VIJEĆE EUROPSKE SREDIŠNJE BANKE,
   uzimajući u obzir Statut Europskog sustava središnjih banaka i Europske središnje banke, a posebno njegov članak 29. stavak 3. i članak 29. stavak 4.
   uzimajući u obzir doprinos Općeg vijeća Europske središnje banke (ESB), u skladu s četvrtom alinejom članka 46. stavka 2. Statuta Europskog sustava središnjih banaka i Europske središnje banke,
   budući da:
   
               (1)
            
            
               Odlukom ESB/2013/17 od 21. lipnja 2013. o postotnim udjelima nacionalnih središnjih banaka u ključu za upis kapitala Europske središnje banke (1) utvrđuju se s učinkom od 1. srpnja 2013. ponderi dodijeljeni onim nacionalnim središnjim bankama (NSB) koje su bile članice Europskog sustava središnjih banaka (ESSB) na dan 1. srpnja 2013. u ključu za upis kapitala ESB-a (dalje u tekstu „ponderi u ključu kapitala” i „ključ kapitala”).
            
         
               (2)
            
            
               Članak 29. stavak 3. Statuta Europskog sustava središnjih banaka i Europske središnje banke (dalje u tekstu: „Statut ESSB-a”) nalaže da se ponderi u ključu kapitala prilagođavaju svakih pet godina nakon osnivanja ESSB-a analogno odredbama utvrđenim u članku 29. stavku 1. Statuta. Prilagođeni ključ kapitala primjenjuje se s učinkom od prvog dana u godini koja slijedi nakon godine tijekom koje je došlo do prilagodbe.
            
         
               (3)
            
            
               Posljednja prilagodba pondera u ključu kapitala u skladu s člankom 29. stavkom 3. Statuta ESSB-a izvršena je 2008. s učinkom od 1. siječnja 2009. (2). Do naknadnog proširenja ključa kapitala ESB-a u skladu s člankom 48. stavkom 3. Statuta ESSB-a došlo je radi pristupanja novih država članica Europskoj uniji (3).
            
         
               (4)
            
            
               U skladu s Odlukom Vijeća 2003/517/EZ od 15. srpnja 2003. o statističkim podacima koji se upotrebljavaju za prilagodbu ključa za upis kapitala Europske središnje banke (4), Europska komisija dostavila je ESB-u statističke podatke koji će se upotrebljavati pri utvrđivanju prilagođenog ključa kapitala,
            
         DONIJELO JE OVU ODLUKU:
   Članak 1.
   Zaokruživanje
   Ako Europska komisija dostavi revidirane statističke podatke koji će se upotrebljavati pri prilagodbi ključa kapitala, a brojke ne iznose ukupno 100 %, razlika se nadoknađuje: i. ako je ukupan iznos manji od 100 %, dodavanjem 0,0001 postotnog boda najmanjem udjelu (najmanjim udjelima) rastućim redom, sve dok se ne dosegne točno 100 %; ili ii. ako je ukupan iznos veći od 100 %, oduzimanjem 0,0001 postotnog boda padajućim redom od najvećeg udjela (najvećih udjelâ) dok se ne dosegne točno 100 %.
   Članak 2.
   Ponderi u ključu kapitala
   Ponder koji se dodjeljuje svakom NSB-u u ključu kapitala iz članka 29. Statuta ESSB-a jest sljedeći s učinkom od 1. siječnja 2014.:
   
               Nationale Bank van België/Banque nationale de Belgique
            
            
               2,4778 %
            
         
               Българска народна банка (Bugarska narodna banka)
            
            
               0,8590 %
            
         
               Česká národní banka
            
            
               1,6075 %
            
         
               Danmarks Nationalbank
            
            
               1,4873 %
            
         
               Deutsche Bundesbank
            
            
               17,9973 %
            
         
               Eesti Pank
            
            
               0,1928 %
            
         
               Banc Ceannais na hÉireann/Central Bank of Ireland
            
            
               1,1607 %
            
         
               Bank of Greece
            
            
               2,0332 %
            
         
               Banco de España
            
            
               8,8409 %
            
         
               Banque de France
            
            
               14,1792 %
            
         
               Hrvatska narodna banka
            
            
               0,6023 %
            
         
               Banca d’Italia
            
            
               12,3108 %
            
         
               Central Bank of Cyprus
            
            
               0,1513 %
            
         
               Latvijas Banka
            
            
               0,2821 %
            
         
               Lietuvos bankas
            
            
               0,4132 %
            
         
               Banque centrale du Luxembourg
            
            
               0,2030 %
            
         
               Magyar Nemzeti Bank
            
            
               1,3798 %
            
         
               Bank Ċentrali ta’ Malta/Central Bank of Malta
            
            
               0,0648 %
            
         
               De Nederlandsche Bank
            
            
               4,0035 %
            
         
               Oesterreichische Nationalbank
            
            
               1,9631 %
            
         
               Narodowy Bank Polski
            
            
               5,1230 %
            
         
               Banco de Portugal
            
            
               1,7434 %
            
         
               Banca Națională a României
            
            
               2,6024 %
            
         
               Banka Slovenije
            
            
               0,3455 %
            
         
               Národná banka Slovenska
            
            
               0,7725 %
            
         
               Suomen Pankki
            
            
               1,2564 %
            
         
               Sveriges riksbank
            
            
               2,2729 %
            
         
               Bank of England
            
            
               13,6743 %
            
         Članak 3.
   Stupanje na snagu i stavljanje izvan snage
   1.   Ova Odluka stupa na snagu 1. siječnja 2014.
   2.   Ovime se stavlja izvan snage Odluka ESB/2013/17 s učinkom od 1. siječnja 2014.
   3.   Upućivanja na Odluku ESB/2013/17 smatraju se upućivanjima na ovu Odluku.
   
      Sastavljeno u Frankfurtu na Majni 29. kolovoza 2013.
      
         
            Predsjednik ESB-a
         
         Mario DRAGHI
         
      
   
   
      (1)  SL L 187, 6.7.2013., str. 15.
   
      (2)  Odluka ESB/2008/23 od 12. prosinca 2008. o postotnim udjelima nacionalnih središnjih banaka u ključu za upis kapitala Europske središnje banke (SL L 21, 24.1.2009., str. 66.).
   
      (3)  Odluka ESB/2013/17 od 21. lipnja 2013. o postotnim udjelima nacionalnih središnjih banaka u ključu za upis kapitala Europske središnje banke (SL L 187, 6.7.2013., str. 15.).
   
      (4)  SL L 181, 19.7.2003., str. 43.